**Ministru kabineta noteikumu projekta**

**“Grozījumi Ministru kabineta 2020. gada 9. jūnija noteikumos Nr. 360 “**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Atbilstoši Ministru kabineta 2009. gada 15. decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1punktā noteiktajam anotācijas kopsavilkumu nav nepieciešams aizpildīt. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Veselības ministrijas iniciatīva.Ministru kabineta 2021. gada 15. jūnija protokollēmuma Nr. 48, 39.§ (turpmāk – protokollēmums) 2. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ievērojot to, ka Krievijas Federācijā strauji izplatās jaunā lipīgākā vīrusa Covid-19 paveids (*Delta*), līdz ar to ir izdarāmi attiecīgi grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – noteikumi).Pašreiz noteikumu 38.45 punkts nosaka, ka persona, izņemot šo noteikumu [38.46 punktā](https://likumi.lv/ta/id/315304#p38.46) minētās personas, ieceļojot Latvijas Republikā no attiecīgās valsts, par saviem līdzekļiem nekavējoties, bet ne vēlāk kā 24 stundu laikā veic Covid-19 testu, nosakot SARS-CoV-2 vīrusa RNS tuvākajā pieejamajā testēšanas punktā.Lai nodrošinātu personai, kura ieceļo Latvijas Republikā, šķērsojot ārējo sauszemes robežu, nekavējošu iespēju veikt Covid-19 testu, projekts paredz šī testa veikšanu četrās robežšķērsošanas vietās - “Grebņeva”, “Terehova”, “Pāternieki” un “Silene”.Ņemot vērā lipīgākā vīrusa Covid-19 paveida (*Delta*) izplatības tendences attiecīgajās ārvalstīs, ir būtiski veikt plašu testēšanu. Līdz ar to projekts paredz izņēmumus tikai uz divām personu kategorijām, kuras varēs neveikt Covid-19 testu robežšķērsošanas vietās, proti, bērni, kuri nav sasnieguši 12 gadu vecumu, un noteikumu 3. punktā norādītās personas.Persona, kura būs veikusi Covid-19 testu robežšķērsošanas vietā, tā rezultātu arī sagaidīs šīs vietas teritorijā. Tikai pēc Covid-19 testa rezultātu uzrādīšanas Valsts robežsardzei un pēc tās dotās atļaujas, persona varēs atstāt robežšķērsošanas vietas teritoriju.Attiecīgajos gadījumos, ja Covid-19 testa rezultāts būs pozitīvs vai ja persona atteiksies veikt minēto testu, personai ir noteikts pienākums nekavējoties doties obligātajā izolācijā uz kādu no Latvijas Investīciju un attīstības aģentūras administrētā tūristu mītņu sarakstā minētajām tūristu mītnēm. Savukārt Neatliekamās medicīniskās palīdzības dienests nogādās personu uz tūristu mītni vai attiecīgajos gadījumos dzīvesvietu obligātās izolācijas ievērošanai. Situācijā, ja minētā persona izrāda agresiju vai citādas izpausmes, kas varētu liecināt par šīs personas bīstamību, Valsts policija sniegs palīdzību Neatliekamās medicīniskās palīdzības dienestam nogādāšanas procedūrā, nodrošinot personas apsardzību.Minētajām personām uzturēšanās izmaksas tūristu mītnē tiks segtas identiski kā tas šobrīd tiek paredzēts attiecībā uz noteikumu 55.5 punktā paredzētajām personu grupām. Covid-19 testa pieejamību nodrošinās Veselības ministrija.Tāpat, ievērot Covid-19 infekcijas izplatības pārvaldības likuma 6. pantā noteikto, projekts paredz tūrismu mītnei pienākumu informēt Veselības inspekciju kā obligātās izolācijas ievērošanas kontroles iestādi par personas nenakšņošanu tajā obligātās izolācijas perioda laikā.Vienlaikus norādāms, ka gadījumos, kad tiks konstatēta saslimšanas ar Covid-19, piemēram, kravas transportlīdzekļa vai pasažieru transporta vadītājam, tad attiecīgā pārvadātāja pienākums ir nodrošināt attiecīgo pārvadājumu izrietošo jautājumu risināšanu.Ievērojot to, ka ir nepieciešams laika posms, lai attiecīgajās robežšķērsošanas vietās izvietotu testēšanas punktus, ir paredzēts, ka noteikumi stāsies spēkā 2021. gada 12. jūlijā.Vienlaikus norādām, ka, izpildot protokollēmumā doto uzdevumu, ir izstrādāti attiecīgi grozījumi noteikumos, paredzot, ka personu uzraudzības informācijas sistēmā (*covidpass.lv*), personai, kura ieceļo Latvijas Republikā, sniedzamo ziņu apjoms ir dinamiski atkarīgs no tā, vai atbilstoši spēkā esošajiem ierobežojumiem personai ir jāievēro pašizolācija pēc ieceļošanas. Projekts paredz minimāli sniedzamo ziņu apjomu - (vārds, uzvārds, personas kods, dzimšanas datums, ceļošanas dokumenta dati), apliecinājumu par sadarbspējīgā sertifikāta par vakcinēšanos vai pārslimošanu esamību, kā arī tām personām, uz kurām piemērojami pašizolācijas nosacījumi, ziņas par šo personas ieceļošanu veidu un laiku Latvijā, valstis, kurās persona atradusies un personas kontaktinformācija, tajā skaitā arī dzīvesvietas (uzturēšanās vietas) adrese Latvijā.Šādā veidā ziņu sniegšanas prasības tiks mērogotas atkarībā no tā, vai personai pēc ieceļošanas tiek noteikts pašizolācijas pienākums un sekojoši uzkrāts vienīgi minimāli nepieciešamais informācijas apjoms. |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Persona, izņemot šo noteikumu 38.461. un 38.465. apakšpunktā minētā persona, kura ieceļo Latvijas Republikā, šķērsojot ārējo sauszemes robežu. Personas, kuras ieceļo Latvijas Republikā.Latvijas Investīciju un attīstības aģentūras administrētā tūristu mītņu sarakstā minētās tūristu mītnes.Pārvadātājs. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
|

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

 |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts robežsardze, Iekšlietu ministrijas Informācijas centrs, Veselības inspekcija un Neatliekamās medicīniskās palīdzības dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Iekšlietu ministre M. Golubeva

Vīza: valsts sekretārs D.Trofimovs